kardosdrur/scandi-wiki huggingface dataset:
Die Schuldigkeit des ersten Gebots

Die Schuldigkeit des Ersten Gebots (oprindelig: Die Schuldigkeit Des ersten und fürnehmsten Gebottes), KV 35, er et gejstligt syngespil komponeret af Wolfgang Amadeus Mozart i 1767, da han var 11 år gammel. Det er Mozarts første opera. Librettoen tilskrives Ignaz Anton von Weiser, selv om Johann Adam Wieland eller Marianus Jakob Anton Wimmer tidligere har været foreslået som forfattere. (Librettoens titelside bærer initialerne "JAW"). 

Kun den første del af operaen blev komponeret af Mozart, idet anden og tredje del skyldes hhv. Michael Haydn og Anton Cajetan Adlgasser. Imidlertid er disse to andre dele ikke overleveret. 

Første del af operaen blev uropført den 12. marts 1767 i riddersalen på ærkebiskoppens palads i Salzburg. Anden del blev opført den 19. marts, og tredje del den 26. marts.

Roller

Referencer

Eksterne links 
 

Operaer af Wolfgang Amadeus Mozart
Kristian Birkeland

Kristian Olaf Bernhard Birkeland (født 13. december 1867, død 14. juli 1917) var en norsk professor i fysik ved Universitetet i Oslo. Birkeland var både en aktiv og alsidig forsker med ca. 70 videnskabelige afhandlinger (de fleste på fransk), tre monografier og 59 patenter.

Birkeland studerede elektricitet og magnetisme. Han foretog et stort arbejde i forståelsen af nordlys. På et tidspunkt lykkedes det for ham, at simulere nordlysdannelse i sit laboratorium.

Birkeland tegnede og byggede prototypen til en elektrisk kanon, som skulle revolutionere krigsindustrien. Kanonen var kortsluttet under den første offentlige demonstration, men den enorme elektriske udladning som der efterfulgte, var en inspiration for Birkeland da han udviklede Birkeland-Eydes metode for fremstilling af nitrogendioxid sammen med ingeniøren Sam Eyde. Denne industriudvikling dannede grundlaget for Norsk Hydro. I 2004 oprettede Universitetet i Oslo, inspireret af Kristian Birkelands arbejde, Birkeland Innovasjon som skal hjælpe forskere med at patentere resultater af forskningen.

Birkeland boede de sidste år af sit liv i Egypten. Hans fætter Richard Birkeland var professor ved Norges Tekniske Høyskole (NTH) og Universitetet i Oslo.

Fra og med 1994 har Kristian Birkeland været afbilledet på den norske 200-kroneseddel.

Biografier 
 Lucy Jago: The Northern Lights, Hamish Hamilton 2001, senere udgivet i USA af Alfred A. Knopf,

Eksterne henvisninger 

 Biografi af Birkeland fra museumsnett
 Biografi af Birkeland fra Uio

Fysikere fra Norge
Ansatte ved Oslo Universitet
Sneslev

Sneslev er en by på Midtsjælland med , beliggende 12 km nordvest for Haslev, 33 km vest for Køge og 8 km syd for Ringsted. Byen hører til Ringsted Kommune og ligger i Region Sjælland.

Sneslev hører til Sneslev Sogn, og Sneslev Kirke ligger ret ensomt i den sydlige ende af den langstrakte landevejsby.

Faciliteter 
Skolebørnene i Sneslev skoledistrikt blev i 2002 flyttet til Nordbakkeskolen i Nordrup. Sneslev har forsamlingshus, landbørnehave og Sneslev Idrætsforening, der tilbyder fodbold, billard og floorball.

Glasmaleri 
Glasmaleri  af C.N. Overgaard fra 1898 i kirkens skib mod vest, "Kristi Daab"

Historie 
Køge-Ringsted Banen (1917-63) anlagde jernbanestation i Sneslev Sogn. Sneslev Station lå på åben mark 2 km nord for Sneslev Kirke, mellem landsbyerne Hjelmsømagle mod sydvest og Tvindelstrup mod nordøst.

Stationsbygningen er bevaret på Sneslev Stationsvej 17. Byen opstod omkring stationen, men hovedsagelig efter banens tid.

Noter

Eksterne kilder/henvisninger 

 Sneslev Ringsted
 SDFE kortviser: Høje målebordsblade 1842-1899 og lave målebordsblade 1901-1971

Byer i Ringsted Kommune
Kysset (opera)

Kysset (Hubicka) er en opera i to akter af Bedřich Smetana til en libretto af Eliska Krásnohorská baseret på en roman af Karolina Svetla. Operaen blev uropført i Prag den 7. november 1876.

Roller

Synopsis

Første akt 
Lukáš, en bonde, har altid været forelsket i Vendulka. Desværre for det unge par insisterede hans forældre på, at han giftede sig med en anden pige. Senere, da hans kone er død, og da de begge stadig er unge, ønsker Lukáš at bejle til Vendulka.

Paloucký, Vendulkas far, er modstander af forholdet: Han mener, at de, da både Lukáš og Vendulka er stædige væsener, ville udgøre et uforeneligt par. Vendulka er forfærdet over den holdning, så Paloucký trækker sin indsigelse, men han er stadig betænkelig.

Med venner og familie i kølvandet ankommer Lukáš til Palouckýs hjem for formelt at bekendtgøre sit ønske om at ægte Vendulka. Paloucký giver parret sin velsignelse omend med en tilbageholdenhed, der irriterer Lukáš. Den unge enkemand ønsker da at kysse Vendulka, men hun unddrager sig kysset; som forudsagt af Paloucký er parret allerede i opposition til hinanden. Kun en velvalgt drikkesang formår at stoppe yderligere fortrædeligheder.

Da Lukáš og Vendulka er alene, forsøger han at kysse hende igen, men igen afviser hun ham: Hun nægter at kysse ham, indtil de er gift. Da han insisterer, truer hun med at smide ham ud af huset. Han er opbragt og forlader hende.

Senere, efter at være faldet i søvn, vågner Vendulka ved lyden af en polka udenfor Palouckýs hjem. Det er Lukáš, der danser med og kysser landsbyens piger. Vendulka er både krænket og rasende og sværger at forlade hjemmet.

Anden akt 
I en skov i nærheden af den bøhmiske grænse ligger nogle smuglere og venter. Lukáš begræder sin tidligere opførsel og sørger over tabet af Vendulka. Tomes, Lukáš' svoger, beder ham undskylde: Han bemærker, at mens Vendulka hurtigt bliver vred, er hun også hurtig til at tilgive. Da de går, antyder smuglerne, at de har hørt dem, og de griner ad Lukáš' skæbne. De venter på at møde Vendulkas tante, Martinka, der gør forretninger med dem.

Martinka ankommer sammen med Vendulka, der er dybt ulykkelig. Martinka gør sit bedste for at overtale Vendulka til at vende hjem.

Næste morgen ankommer Lukáš til Martinkas hytte med sine venner og slægtninge. Han undskylder sin adfærd mod datteren overfor Paloucký og afventer, at Vendulka skal komme. Da hun ankommer er de begge lykkelige. Hun går hen imod ham, men han beder hende først om tilgivelse, før endelig kan kysse hinanden.

Diskografi 
 Pro Arte 3PAL-3005 (USA): Edward Hook, Eva Děpoltová, Leo Marian Vodička, Václav Zítek, Libuše Márová, Karel Hanus, Bozena Effenberková, Zdeněk Jankovský; Brno Janacek Opera Orchestra and Chorus; František Vajnar (dirigent)

Referencer

Kilder 
 Earl of Harewood, ed. The New Kobbé's Complete Opera Book. New York: G.P. Putnam's Sons, 1976.

Eksterne links 
 Kommende opførelser

Operaer af Bedřich Smetana
Operaer på tjekkisk
Asta Nørregaard

Asta Elise Jakobine Nørregaard (1853 – 1933) var en norsk maler, som var bedst kendt for sine portrætter.

Hun voksede op i Kristiania (i dag Oslo) med en far, som var officer. Hun gik på Knut Bergsliens malerskole i perioden 1874-75 og var elev af Eilif Peterssen i München 1875-78 og i Oslo 1878-79. Med støtte fra Schäffers legat opholdt hun sig i Paris i perioden 1879-84. Fra 1885 var hun bosat i Oslo (Hansteensgt 2) med studierejser til Frankrig og Italien. Hun var ugift.

Nørregaard var ambitiøs og teknisk dygtig til at tilegne sig ny kundskab. Det vakte opsigt, da hun i 1882, hvor hun endnu ikke var fyldt 30 år, fik opgaven med at male en altertavle til Gjøvik kirke. Maleriet findes stadig i kirken. Efter 1890 specialiserede hun sig i at male portrætter, hvilket hun gjorde med stor teknisk dygtighed og detaljerigdom. Hun lavede mandsportrætter i oliefarver og portrætter af kvinder og børn i pastelkridt. Hun udførte portrætter af blandt andre Thomas Fearnley, hans kone Elisabeth Fearnley, Kristian Birkeland, professor Gisle Johnson og Edvard Munch.

Ved siden af Munch-portrættet og altertalven er maleriet I atelieret (1883) et af hendes meste kendte værker. 

Nørregaard modtog i 1920 Kongens fortjenstmedalje i guld.

Eksterne henvisninger

Litteratur 
 To malerinner : Helene Schjerfbeck (1862-1946, finsk), Asta Nørregaard (1853-1933, norsk) : Stiftelsen Modums Blaafarveværk, Modum, 23. mai – 30. september 1998. Utstillingskatalog
 Anne Wickstrøm. Kvinneliv kunstnerliv. Gyldendal, 1997.
 Anne Wichstrøm. «Asta Nørregaard og den unge Munch». s 66-77. I: Kunst og kultur, 1982
 Asta Nørregaard. Portræter i oliefarve, pastel og kul : med 50 reproduktioner. Kristiania, 1911-1914. 2 bind

Malere fra Norge
Tangshan

Tangshan (kinesisk skrift: 唐山; pinyin: Tángshān) er en kinesisk storby og by på præfekturniveau i provinsen Hebei ved Kinas kyst til det Gule Hav. Provinsen omkranser Beijing og byprovinsen Tianjin. Befolkningen anslås (2004) til 7,1 millioner. Byen er ca. 135 km øst for Beijing og nordøst for Tianjin. Præfekturet har et areal på 13.472 km2 hvoraf selve byen er på 3.874 km2 

Den 28. juli 1976 blev byen hjemsøgt af 1900-tallets mest dødbringende jordskælv. 

Tangshan kaldes af og til Nord-Kinas porcelænshovedstad, da byen er hjemsted for en betydelig porcelænsindustri.

Administrative enheder 
Bypræfekturet Tangshan har jurisdiktion over 6 distrikter (区 qū), 2 byamter (市 shì) og 6 amter (县 xiàn).

Trafik

Jernbane 
Tangshan er stoppested på den vigtige jernbaneline Jinghabanen som har rute fra Beijing til Harbin via blandt andet Tianjin, Shenyang og Changchun.

Vej 
Kinas rigsvej 112, en ringvei som går rundt om Beijings byprovins, fører gennem området.

Kinas rigsvej 205 passerer gennem området. Den begynder i Shanhaiguan og ender i det sydlige Shenzhen i provinsen Guangdong. Undervejs passerer den blandt andet Tianjin, Zibo,Huai'an, Nanjing, Wuhu, Sanming, Heyuan og Huizhou.

Myndigheder
Den lokale leder i Kinas kommunistiske parti er Jiao Yanlong. Borgmester er Ding Xiufeng, pr. 2021.

Bypræfekturer i Hebei
Jakov Dsjugasjvili

Jakov Iosifovitj Dsjugasjvili (  ; , ; født 18. marts 1907, død 14. april 1943) var Josef Stalins ældste søn. Under 2. verdenskrig blev han taget til fange af tyskerne og døde senere i koncentrationslejren Sachsenhausen ved selvmord, efter at Stalin havde afvist at bytte ham med den tyske feltmarskal Friedrich Paulus, der sad i russisk fangelejr, senere blev Leo Raubal (Hitlers halvsøsters søn) foreslået i bytte, men dette blev også afvist.

Eksterne henvisninger 

Personer fra Georgien
Personer fra Sovjetunionen
Ofre for Holocaust
Alexander Archipenko

Alexander Archipenko (  ; født 30. maj 1887 i Kyiv, Ukraine, død 25. februar 1964 i New York) var en amerikansk billedhugger af ukrainsk herkomst; han regnes for en foregangsmand inden for moderne billedhuggerkunst.

Eksterne henvisninger 

 The Archipenko Foundation 
 Henvisninger hos ArtCyclopedia.com'' 
 

Personer fra Kyiv
Billedhuggere fra USA
Forlev

Forlev (Forlev-Vemmelev) er en by på Sydvestsjælland med . Forlev er beliggende i Vemmelev Sogn ved Vestmotorvejen otte kilometer vest for Slagelse og 10 kilometer øst for Korsør. Byen tilhører Slagelse Kommune og er beliggende i Region Sjælland.

Vemmelev Kirke ligger i byen.

Forlev-Vemmelev har to skoler, herunder Forlev Friskole og Vemmelev Skole.

Derudover har forlev friskole egen børnehave, Forlev Børnehus.

Offentlige børnehaver i Vemmelev er Vejsgården og Nygården

Vemmelev skole har en stor hal, Vemmelev Hallen.

Stor mulighed for fritidsaktiviteter. Der er diverse sportsgrene i Vemmelev hallen, gode fodboldhold, Ridecenter og Rideskole.

Kilder 

Byer i Slagelse Kommune
Boeslunde

Boeslunde er en lille by på Sydvestsjælland med . Boeslunde er beliggende i Boeslunde Sogn syv kilometer nord for Skælskør, ni kilometer øst for Korsør og 14 kilometer syd for Slagelse. Byen hører til Slagelse Kommune og er beliggende i Region Sjælland.

Boeslunde Kirke og Boeslunde Skole ligger i byen.

I og omkring byen er der siden midten af 1800-tallet blev gjort en lang række store guldfund, der vidner om, at området har været et vigtigt centrum i bronzealderen.

Kilder 

Byer i Slagelse Kommune
Kirke Stillinge

Kirke Stillinge er en lille by på Sydvestsjælland med . Kirke Stillinge er beliggende i Kirke Stillinge Sogn nær Storebælt tre kilometer øst for Kongsmark Strand, fem kilometer vest for Havrebjerg og otte kilometer nordvest for Slagelse. Byen tilhører Slagelse Kommune og er beliggende i Region Sjælland.

Stillinge Kirke ligger i byen. Stillinge Forsamlingshus er fra 1934 og fungerer stadig som forsamlingshus. Stillinge Skole, Bildsøvej 80 blev bygget i 1956. Den fik navnet Stillinge Centralskole og afløste fem mindre skoler i Kirke Stillinge, Øster Stillinge, Kelstrup, Bildsø og Næsby. Stillinge Hallen ligger i tilknytning til skolen. Hallen blev bygget i 1988 og er en selvejende institution. Stillinge Alderdomshjem på Stillingsvej blev bygget i 1951. Arkitekt Steudel og Knudsen Petersen. Der er gennem årene gennemført flere ombygninger og bygget nye ældreboliger i tilknytning til institutionen. I dag hedder stedet Stillinge Plejecenter.

Erhvervslivet består af Dagli'Brugsen, Jongshøj Maskiner, elektriker, kunstgalleri, autoværksted og nogle håndværkere.

Galleri

Kilder 

Byer i Slagelse Kommune
Havrebjerg

Havrebjerg er en tidligere stationsby på Vestsjælland med , beliggende 5 km øst for Kirke Stillinge, 6 km syd for Høng og 6 km nord for Slagelse. Byen hører til Slagelse Kommune og ligger i Region Sjælland.

Havrebjerg ligger i Havrebjerg Sogn, og Havrebjerg Kirke ligger i byen. Lidt vest for middelalderkirken ligger Havrebjerg Valgmenighedskirke, der stammer fra 1904 .

Historie 
Kemikeren Søren Peder Lauritz Sørensen (1868–1939), der introducerede pH-skalaen, blev født i Havrebjerg.

Jernbanen 
Havrebjerg havde station, senere trinbræt, på Slagelse-Værslev-banen, der blev indviet i 1898. Persontrafikken blev i 1971 indstillet nord for Høng, men overtaget af Høng-Tølløse-banen syd for Høng, så der opstod en sammenhængende bane Tølløse-Høng-Slagelse (Tølløsebanen). Her har Havrebjerg Station så været trinbræt indtil 11. december 2011, hvor det blev nedlagt sammen med det i Løve. Stationsbygningen er bevaret på Havrebjerg Stationsvej 2.

Kilder 

Byer i Slagelse Kommune
Havrebjerg (flertydig)

Havrebjerg er et flertydig stednavn:
 Havrebjerg – stationsby i Havrebjerg Sogn, Slagelse Kommune
 Havrebjerg (Haderslev Kommune) – bebyggelse i Oksenvad Sogn
 Havrebjerg (Hedensted Kommune) – bebyggelse i Nebsager Sogn
Slettegård

Slettegård er/var en lille hovedgård i Hjortdal Sogn i Vester Hanherred, lidt nordøst for Hjortdal Kirke. Slettegård ligger ved Slette Å, hvor der også har været en vandmølle, mellem landsbyen Hjortdal og Svinkløv Klitplantage. De ældst kendte ejere var i midten af 1400-tallet af slægten Griis. De oprindelige bygninger nedbrændte i 1842.

C. Klitgaard beskrev stedet som følger: "Når man ad Oldtidsvejen fra Hjørring til Fureby fortsatte ad Stranden til Slette Å den Vej, Knud den Hellige fulgte, da han 1086 fra Børglum Kongsgård søgte til Aggersborg for på den anden side af fjorden at fortsætte ad den gamle hærvej sydpå gennem Jylland og der drejede ind i landet over Slette Hvarre for sydpå over Kollerup at komme til Aggersund, kom man forbi Hjortdal Kirke og hovedgården Slette i dette sogn, der med sin tidligere lille Vandmølle ved Slette å ligger på et frodigt terræn omgivet af et af sandflugt-hærget areal, i hvilket højdedraget Svinkløv rager 63 m op."

Referencer 

 Slettegårds historie 
Ejere af Slettegård

Herregårde i Jammerbugt Kommune
Herregårde i Thisted Amt
Sørbymagle

Sørbymagle er en lille by på Sydvestsjælland med . Sørbymagle er beliggende i Sørbymagle Sogn otte kilometer sydøst for Slagelse og 10 kilometer nordvest for Fuglebjerg. Byen ligger i Slagelse Kommune  i Region Sjælland.

Sørbymagle Kirke ligger i byen.

Byen er især kendt for at afholde Sørby Marked hvert år slutningen af maj eller starten af juni.

Kilder 

Byer i Slagelse Kommune
Dalmose (flertydig)

Dalmose er et flertydig stednavn:
 Dalmose – by i Gimlinge Sogn, Slagelse Kommune
 Dalmose (Holbæk Kommune) – bebyggelse i Hørby Sogn (Holbæk Kommune)
 Dalmose (Køge Kommune) – bebyggelse i Bjæverskov Sogn
Xingtai

Xingtai (kinesisk skrift: 邢台; pinyin: Xíngtái; Wade-Giles: Hsíng-t'ái) er en by på præfekturniveau beliggende centralt i provinsen Hebei i Kina. Befolkningen i præfekturet anslås (2004) til 512.000 mennesker, og det har et areal på 12.486 km2.

Byen ligger 400 km fra hovedstaden Beijing, og ligger ved jernbanehovedlinjerne fra Beijing mod syd til Guangzhou og Hongkong.

Arkæologiske fund viser at byens historie går tilbage til første del af Shang-dynastiet.

Administration 
Bypræfekturet Xingtai har jurisdiktion over 2 distrikter (区 qū), 2 byamter (市 shì) og 15 amter (县 xiàn).

Trafik

Jernbane 
Jingguangbanen, som er toglinjen mellem Beijing i nord og Guangzhou i syd, har stoppested her. Denne stærkt trafikerede jernbanelinje passerer blandt andet Baoding, Shijiazhuang, Handan, Anyang, Zhengzhou, Wuhan, Changsha og Shaoguan.

Vej 
Kinas rigsvej 107 fører gennem området. Den løber fra Beijing til Shenzhen (ved Hongkong, og passerer provinshovedstæderne Shijiazhuang, Zhengzhou, Wuhan, Changsha og Guangzhou.

Bypræfekturer i Hebei
Den urolige mand

Den Urolige Mand er en kriminalroman af den svenske forfatter Henning Mankell, der udkom i 2009.

Handling 
En vinterdag 2008 forsvinder en pensioneret søofficer, Håkan von Enke, under sin daglige gåtur i Lilljansskogen i Stokholm. For kriminalkommissær Kurt Wallander bliver det et personligt anliggende, da von Enke er hans datter Linda Wallanders svigerfar. Trådene leder tilbage i tiden til den kolde krig, højreekstreme foreninger og lejemordere fra det gamle Østeuropa.

Bogen er den næstsidste i serien om Kurt Wallander.

Romaner fra Sverige
Litteratur i 2009
Zhangjiakou

Zhangjiakou (forenklet kinesisk: 张家口; traditionel kinesisk: 張家口; pinyin: Zhāngjiākǒu; Wade-Giles: Chāng-chiā-k'ǒu) er by på præfekturniveau i provinsen Hebei i Folkerepublikken Kina. Befolkningen er på 4,3 millioner mennesker, og det har et areal på 36,947 km2. 

Zhangjiakou var kendt blandt europæerne under navnet Kalgan frem til midten af 1900-tallet, forvansket fra хаапга/khaapga: mongolsk for port.

Økonomi, uddannelse 
Området omkring og særlig vest for Zhangjiakou er rigt på kul og jernmalm, og dette har ført til en stor jern- og stålindustri i byen. Men ved siden af den metallurgiske industri er byen også hjemsted for en af Fastlandskinas vigtigste vinindustrier; Et af landets mest kendte vinmerker, Great Wall Wine, har sit hovedkvarter i Shacheng (沙城镇) i amtet Huailai.

Zhangjiakou er hjemsted for Hebei Nord-universitetet.

I byen ligger også energiproducenterne Zhangjiakou kulkraftverk og Xiahuayuan kulkraftverk, som leverer elektricitet til kraftnettet i Beijing-Tianjin-Tangshan-området.

Administrative enheder 

Bypræfekturet Zhangjiakou har jurisdiktion over 4 distrikter (区 qū) og 13 amter (县 xiàn).

Historie 

Zhangjiakou var under hele sin lange historie en militær forpost for Beijing, og blev af og til kaldt hovedstadens nordlige port. Her førte en vigtig trafikkåre gennem passet Juyongguan til byen Datong og til den mongolske slette, og den kunne være en angrebsakse for mongolske og andre angribere i nordvest. Af denne grund blev den kinesiske mur fordoblet her på Ming-dynastiets tid. Den såkaldte indre mur løb fra Juyongguan syd for Zhangjiakou og ned til den Gule Flod. Den nordligere ydre mur løb fra Juyongguan mod Zhangjiakou og Datong. Ved den Gule Flod blev den genforenet med den indre mur.

Enkekejserinde Cixi kom her under sin flugt fra ottenationsalliancen under bokseroprøret i 1900. Hun drog senere videre, men ikke uden at have navngivet et nærliggende bjerg: Jimingshan, «den galende hanes bjerg». 

Zhangjiakou var et vigtigt sted langs karavanevejen fra Beijing til Ulaanbaatar. Men den tabte meget af sin betydning da den transsibiriske jernbane blev åbnet i 1905. Den udkonkurrerede den såkaldte sibirske rute, eller tevejen, fra Kina til Europa.

I 1928 blev Zhangjiakou hovedstad for provinsen Chahar og 1937 for den japanske satellitstat Mengjiang. Tidlig under den anden sino-japanske krig blev byen indtaget af japanske styrker som ønskede at kontrollere transportvejene fra de store kulfelter i området mod vest.

De japanske tropper blev efterhånden jaget væk af Kuomintang, før de kinesiske kommunister kom til magten. De opløste provinsen Chahar i 1952, og overførte området omkring Zhangjiakou til provinsen Hebei.

Trafik 
Kinas rigsvej 110 løber gennem området. Den begynder i Beijing og passerer gennem Zhangjiakou, Jining, Hohhot og Baotou til den ender i Yinchuan i den autonome region Ningxia Hui. 

Kinas rigsvej 207 løber gennem præfekturet. Denne vigtige trafikåre begynder i Xilinhot i Indre Mongoliet nær grænsen til Mongoliet, løber mod syd og ender i Hai'an, en by som ligger i Xuwen amt, mod syd på Leizhouhalvøen i provinsen Guangdong.

Bypræfekturer i Hebei
Vintersportssteder i Kina
Sløjen

Sløjen er i dag et område i Hanherred. Det var engang en naturlig kanal, som førte handelsflåder og vikingeskibe frem og tilbage mellem Limfjorden og Vesterhavet. Strækningen kunne overvåges fra Aggersborg, og den har været sejlbar i hvert fald frem til 1200-tallet.

Referencer 

Lokaliteter i Jammerbugt Kommune
Rude (Slagelse Kommune)

Rude er en landsby på Sydvestsjælland med . Rude er beliggende i Holsteinborg Sogn fem kilometer nord for Bisserup, 12 kilometer øst for Skælskør og 21 kilometer vest for Næstved. Landsbyen tilhører Slagelse Kommune og er beliggende i Region Sjælland.

Kilder 

Byer i Slagelse Kommune
Byer og bydele med genforeningssten
Agersø (by)

Agersø er en havneby og eneste by på øen Agersø med . Agersø er beliggende i Agersø Sogn mellem Smålandsfarvandet, Storebælt og Agersø Sund tre kilometer vest for Sjælland hvortil der er færgeforbindelse og 12 kilometer vest for Skælskør. Byen tilhører Slagelse Kommune og er beliggende i Region Sjælland.

1. maj 2017 fik Agersø tildelt sit eget postnummer.

Demografi

Kilder 

Byer i Slagelse Kommune
By
Sønderup (Slagelse Kommune)

Sønderup er en landsby i Sydvestsjælland med . Sønderup er beliggende i Sønderup Sogn seks kilometer øst for Havrebjerg og otte kilometer nord for Slagelse. Landsbyen tilhører Slagelse Kommune og er beliggende i Region Sjælland.

Sønderup Kirke ligger i landsbyen.

Kilder 

Byer i Slagelse Kommune
Eternal Lands

Computerspil fra 2003 af kategorien MMORPG (multi-rollespil over internettet). Det foregår i en rollespilsverden, hvor man har mulighed for at udvikle sin person inden for 12 forskellige evner bl.a. kamp, smedarbejde, skrædderi, magi, trylledrikke, bueskydning mm. Alle evner er nemme at komme i gang med, men svære at mestre. Aktiviteterne i spillet går bl.a. på at fremstille objekter for at bruge eller sælge dem, kæmpe mod dyr og monstre for at blive bedre og berøve dem deres rigdomme, indsamle grundmaterialer og sælge dem mm.

Spillet er gratis at deltage i og har ingen begrænsninger i forhold til dem, der vælger at donere til spilskaberne. Det er under stadig udvikling af en række programmører, der selv spiller med og som derfor har direkte kontakt til spillerne og deres ønsker.

Det kan køre på nærmest alle platforme, da kildekoden (til klienten) er åben. Klienten er skrevet i C med OpenGL og SDL og findes både til Linux (er bl.a. med i Ubuntus/Debians programlager), Mac, Microsoft Windows mm.

Eksterne henvisninger 
 Officiel hjemmeside 

BSD-spil
Linux-spil
Macintosh-spil
Windows-spil
Frie computerspil
Kongsmark Strand

Kongsmark Strand er en strand og en kyst- og sommerhusby på Sydvestsjælland med . Byen nåede første gang over 200 indbyggere pr. 1. januar 2010. Kongsmark Strand er beliggende i Kirke Stillinge Sogn ved Storebælt tre kilometer vest for Kirke Stillinge og 12 kilometer vest for Slagelse. Byen tilhører Slagelse Kommune og er beliggende i Region Sjælland.

Kilder 

Byer i Slagelse Kommune
Strande i Danmark